open-index/open-wikipedia-markdown huggingface dataset:
Ισδιγέρδης Α΄ της Περσίας

Ο **Ισδιγέρδης Α΄ της Περσίας** (... - 21 Ιανουαρίου 420) ήταν βασιλιάς (σάχης) της αυτοκρατορίας των Σασσανιδών, κυβερνώντας από το 399 έως το 420. Ήταν γιος του Σαπώρη Γ'. Διαδέχθηκε τον Βαράμη Δ΄ μετά τη δολοφονία του (399) και κυβέρνησε 21 χρόνια. Κράτησε σταθερές αποστάσεις ανάμεσα στον χριστιανισμό και τον Ζωροαστρισμό· δεν καταδίωξε ποτέ τους χριστιανούς για τη θρησκεία τους παρά μονάχα για πολιτικούς λόγους. Την εποχή που ανέλαβε, η Ρωμαϊκή αυτοκρατορία ήταν υπερβολικά εξασθενημένη τόσο στο δυτικό τμήμα της όσο και στο ανατολικό (Βυζάντιο). Γινόταν πλήθος ταραχές και επαναστάσεις, αλλά ο Ισδιγέρδης Α΄ αρνήθηκε να εισβάλει και να κατακτήσει τις περιοχές, αν και όπως φαίνεται η δουλειά του θα ήταν πολύ εύκολη, γι´αυτό του έδωσαν το επίθετο **ήσυχος**. Στάθηκε πιστός στον Αρκάδιο (378 - 409) αυτοκράτορα του Βυζαντίου (395 - 409) γι´αυτό του ανέθεσε την φροντίδα του διαδόχου του, του μικρού Θεοδοσίου Β΄. Ο αυτοκράτορας Αρκάδιος είχε τόσο μεγάλη εμπιστοσύνη στον Ισδιγέρδη Α΄ ώστε τον προτίμησε ακόμα και από τον μικρότερο αδελφό του Ονώριο. Ο Ισδιγέρδης Α΄ έστειλε τον ευνούχο Αντίοχο, ο οποίος αργότερα δολοφονήθηκε από την Πουλχερία μεγαλύτερη αδελφή του μικρού Θεοδόσιου, αλλά ο Πέρσης βασιλιάς εξακολούθησε να βοηθάει με όλα τα μέσα τον νεαρό αυτοκράτορα. Στα πρώτα χρόνια της βασιλείας του ήταν τόσο φιλικός με τους χριστιανούς, ώστε κατηγορήθηκε από τους Ζωροάστρες ότι έγινε και ο ίδιος χριστιανός. Είχε προσωπικά φιλικές σχέσεις με δύο χριστιανούς επισκόπους: τον Μαρούθα επίσκοπο της Μεσοποταμίας και τον Άβδα επίσκοπο της Κτησιφώντας. Η μεγάλη μισαλλοδοξία του επισκόπου Άβδα τον οδήγησε να κάψει τον Ζωροαστρικό ναό της φωτιάς στην Κτησιφώντα (420) και αρνήθηκε να τον αποκαταστήσει. Οι Ζωροάστρες ιερείς εξοργίστηκαν σκληρά, με αποτέλεσμα ο Ισδιγέρδης Α΄ να υποχρεωθεί να επιτρέψει τους διωγμούς των χριστιανών από τους Ζωροάστρες ιερείς. Την επόμενη πενταετία ακολούθησαν σκληροί διωγμοί των χριστιανών, όπου χιλιάδες χριστιανοί σφαγιάστηκαν από Ζωροάστρες. 

## Πολιτική του Ισδιγέρδη Α΄ στην Αρμενία
Στο θέμα της Αρμενίας, μετά τον θάνατο του υποτελούς βασιλιά Βραχμσαπώρ (417) έμεινε διάδοχος ο γιος του Αρταξέρξης, που ήταν πολύ μικρός (μόλις 12 ετών). Έτσι ο Ισδιγέρδης Α΄ άφησε τον αδελφό του Βραχμσαπώρ, τον Χοσρόη Δ' να επιστρέψει στον θρόνο της Αρμενίας ύστερα από 28 χρόνια αιχμαλωσίας. Ο Χοσρόης Δ' πέθανε την επόμενη χρονιά γι´αυτό και ο Ισδιγέρδης Α΄ έστειλε τον ίδιο τον γιο του, τον Χοσρόη ως βασιλιά στην Αρμενία. Ο Χοσρόης προσπάθησε να μεταστρέψει τους Αρμένιους στον Ζωροαστρισμό χωρίς αποτέλεσμα. Την επόμενη χρονιά (419) ο Ισδιγέρδης Α΄ επλήγη από θανατηφόρα ασθένεια και ο Χοσρόης επέστρεψε στην Κτησιφώντα για να διεκδικήσει την διαδοχή του πατέρα του στον θρόνο. Ακολούθησαν σκληρές εμφύλιες συγκρούσεις· τελικά διάδοχος έγινε ο άλλος του γιος Βαράμης Ε΄.

## Παραπομπές


## Πηγές
* Rawlinson, George, (1882), *The Seventh Great Oriental Monarchy. Dodd, Mead and Company*
* Rawlinson, George, (1885), *The Seven Great Monarchies of the Eastern World, Vol 7 . J. B. Alden*
* Noldeke, (1879), *Geschichte der Perser*

## Εξωτερικοί σύνδεσμοι
* 

Κατηγορία:Πέρσες βασιλείς
Κατηγορία:Δυναστεία των Σασσανιδών
Konsole

Το **Konsole** είναι το τερματικό (αγγλ. terminal emulator) του περιβάλλοντος εργασίας KDE. Είναι ελεύθερο λογισμικό, αδειοδοτημένο με την GNU General Public License (GNU GPL), Version 2.

Το Konsole γράφτηκε αρχικά από τον Lars Doelle.

Οι εφαρμογές KDE, συμπεριλαμβανομένων των Dolphin, Kate, KDevelop, Kile, Konversation, Konqueror και Krusader, χρησιμοποιούν το Konsole για να προσφέρουν ενσωμάτωμένη λειτουργία τερματικού μέσω του Kpart.

## Χαρακτηριστικά
Το πρόγραμμα παρέχει λειτουργικότητα αντίστοιχη με των περισσότερων της κατηγορίας του. Επιπλέον, παρέχει διάφορες δυνατότητες όπως καρτέλες (αγγλ. tab), υποστήριξη σελιδοδεικτών (αγγλ. bookmark), αναζήτησης, αποθήκευσης, πολλαπλών προφίλ κ.α.

## Δείτε επίσης
* GNOME Terminal
* Bash (Unix shell)
* xterm
* xvt

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Εγχειρίδιο χρήσης του προγράμματος 
* Η σελίδα για το πρόγραμμα στο KDE UserBase Wiki

Κατηγορία:Λογισμικό KDE
Κιγχόνη η φαρμακευτική

Η **Κιγχόνη η φαρμακευτική** είναι φαρμακευτικό φυτό ιθαγενές στο Τροπικό Δάσος του Αμαζονίου. 

## Θεραπευτική χρήση
Η κιγχόνη η φαρμακευτική είναι ένα από τα πολλά είδη κιγχόνης που χρησιμοποιούνται για τη παρασκευή του αλκαλοειδούς κινίνη. Η κινίνη θεραπεύει την ελονοσία και επιβραδύνει τη συχνότητα των καρδιακών παλμών. 

Από την κιγχόνη την φαρμακευτική παράγονται και άλλα αλκαλοειδή, όπως η κιγχονίνη, η κιγχονιδίνη και η κινιδίνη.

## Εξωτερικοί σύνδεσμοι
* 
* Tropical Plants Database: ''Cinchona officinalis''

Κατηγορία:Βότανα
Κατηγορία:Ερυθροδανοειδή
Κατηγορία:Χλωρίδα της Νότιας Αμερικής
Κατηγορία:Φαρμακευτικά φυτά
Jinx

Το **Jinx** είναι το ένατο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Μάιο του 1982 μέσω της δισκογραφικής εταιρείας "Chrysalis Records". Το συγκεκριμένο άλμπουμ επανεκδόθηκε στις 22 Φεβρουαρίου 2000 μέσω της "Buddha Records" με δύο επιπλέον τραγούδια, τα "*Nothing But the Devil*" και "*Lonely Mile*".
Παρ' όλο του ότι αρχικά δε γνώρισε ανάλογη επιτυχία με τους προκατόχους του, το "*Jinx*" βραβεύθηκε ως ασημένιο από την British Phonographic Industry, το 2005.

## Ανάλυση τραγουδιών
Πρώτο κομμάτι του δίσκου είναι το "*Signals*", ένα γρήγορο ροκ τραγούδι του οποίου οι στίχοι αποτελούν αναφορά στην οξυδέρκεια του Γκάλαχερ ο οποίος ήταν ανοιχτός πάντα στις σκέψεις του και παρατηρούσε συνέχεια γύρω του. Ακολουθεί το "*The Devil Made Me Do It*", το οποίο όντας επηρεασμένο από τον Μπάντι Χόλι και τον Έντι Κόχραν μιλάει για την επόμενη ημέρα από μία βραδιά ακολασίας. Τρίτο τραγούδι του δίσκου είναι το μπλουζ ροκ κομμάτι "*Double Vision*" στο οποίο ο Γκάλαχερ κάνει slide στην κιθάρα στο στυλ του Μάντι Γουότερς, ενώ στο αργό μπλουζ του "*Easy Come, Easy Go*" οι στίχοι είναι οπτιμιστικοί, προσπαθώντας να ανεβάσουν το ηθικό του ακροατή.
Πέμπτο τραγούδι του δίσκου είναι το γρήγορο ροκ κομμάτι "*Big Guns*" το οποίο επιλέχθηκε να είναι και το σινγκλ του δίσκου, με τους στίχους του να αναφέρονται για άλλη μια φορά σε ταινίες γκάνγκστερ των δεκαετιών του '50 και του '60. Ακολουθεί το μπλουζ τραγούδι "*Jinxed*" στο οποίο ο Γκάλαχερ παίζει φυσαρμόνικα και συμμετέχουν δύο σαξοφωνίστες, ενώ το "*Bourbon*", το οποίο κινείται σε ροκ εντ ρολ ρυθμούς αναφέρεται σε μουσικούς της κάντρι όπως ο Γουέιλον Τζένινγκς και ο Τζόνι Πέιτσεκ, των οποίων ο Γκάλαχερ ήταν μεγάλος θαυμαστής.
Ακολουθεί το "*Ride On Red, Ride On*" εμπνευσμένο από το αντιρατσιστικό τραγούδι του Louisiana Red, στο οποίο επηρεασμένος από τη southern αισθητική χρησιμοποιεί για άλλη μια φορά slide στην κιθάρα. Ο δίσκος κλείνει με το ροκ κομμάτι "*Loose Talk*", στο οποίο ο Γκάλαχερ αναφέρεται στην επιμονή του να μην αναλώνεται στη θέληση της μόδας και να παραμένει σταθερός στα πιστεύω του.

## Τραγούδια
1. **Signals** *(Gallagher)* - 4:37
2. **The Devil Made Me Do It** *(Gallagher)* - 2:54
3. **Double Vision** *(Gallagher)* - 4:51
4. **Easy Come Easy Go** *(Gallagher)* - 5:07
5. **Big Guns** *(Gallagher)* - 3:28
6. **Jinxed** *(Gallagher)* - 5:01
7. **Bourbon** *(Gallagher)* - 3:54
8. **Ride On Red, Ride On** *(Gallagher)* - 4:19
9. **Loose Talk** *(Gallagher)* - 3:52

## Θέσεις τσαρτ
***Jinx*** *(άλμπουμ)*

***Επίσημη κυκλοφορία: [[2 Μαΐου]] [[1982]]***

## Βραβεία
***Jinx*** *(άλμπουμ)*
Ηνωμένο Βασίλειο (*BPI Certification*): Ασημένιος

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Jinx*" είναι οι εξής:

*Ρόρι Γκάλαχερ - φωνητικά, κιθάρα, φυσαρμόνικα
*Τζέρι ΜακΑβόι - μπάσο
*Μπρένταν Ο'Νηλ - κρουστά, τύμπανα
*Μπομπ Άντριους - πλήκτρα
*Ρέι Μπίβις - σαξόφωνο
*Ντικ Πάρι - σαξόφωνο

## Πηγές
* Allmusic review
* Sputnik Music review
* Επίσημο site του Rory Gallagher
* Βρετανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1982
Meeting with the G-Man+

Το **Meeting with the G-Man+** είναι το ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το 2003, οκτώ χρόνια μετά το θάνατο του καλλιτέχνη, μέσω της δισκογραφικής εταιρείας "Buddha Records".
Η συγκεκριμένη κυκλοφορία ηχογραφήθηκε κατά τη διάρκεια της περιοδείας για την προώθηση του δίσκου "*[[Fresh Evidence]]*", του τελευταίου στούντιο άλμπουμ το οποίο κυκλοφόρησε ο Γκάλαχερ όσο βρισκόταν εν ζωή. Ένα μεγάλο μέρος του "*Meeting with the G-Man+*" αποτελείται από ακουστικές εκτελέσεις και διασκευές σε παραδοσιακά και μπλουζ τραγούδια.

## Τραγούδια
1. **Continental OP** *(Gallagher)* - 6:53
2. **Moonchild** *(Gallagher)* - 5:57
3. **Mean Desposition** *(Gallagher)* - 9:03
4. **The Loop** *(Gallagher)* - 5:45
5. **Don't Start Me Talkin' ** *(Gallagher)* - 7:07
6. **She Moved Through the Fair** *(traditional arr. Gallagher)* - 1:07
7. **Out On the Western Plain** *([[Λιντμπέλι|Lead Belly]])* - 3:58
8. **William of Green** *(traditional arr. Gallagher)* - 1:36
9. **Mercy River / Amazing Grace** *(Newton)* - 2:18
10. **Walking Blues** *([[Ρόμπερτ Τζόνσον|Johnson]])* - 5:01
11. **Don't Think Twice It's Alright** *(Dylan)* - 2:35
12. **Ghost Blues** *(Gallagher)* - 7:14
13. **Messin' with the Kid** *(Wells)* - 6:52
14. **La Bamba** *(traditional arr. Valens)* - 5:12

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Meeting with the G-Man+*" είναι οι εξής:

*Ρόρι Γκάλαχερ - φωνητικά, κιθάρα
*Τζέρι ΜακΑβόι - μπάσο
*Ρίτσαρντ Νιούμαν - κρουστά, τύμπανα
*Τζιμ Λέβατον - πλήκτρα
*Μαρκ Φέλθαμ - φυσαρμόνικα

## Πηγές
* Allmusic review
* Επίσημο site του Rory Gallagher

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 2003
Προοδευτική Συμμαχία Σοσιαλιστών και Δημοκρατών

Η **Προοδευτική Συμμαχία Σοσιαλιστών και Δημοκρατών** (*Progressive Alliance of Socialists and Democrats*-S&D) είναι η πολιτική ομάδα του Ευρωπαϊκού Κοινοβουλίου που εκπροσωπεί το Ευρωπαϊκό Σοσιαλιστικό Κόμμα και άλλα σοσιαλδημοκρατικά κόμματα. Μέχρι τις εκλογές του 1999, η Προοδευτική Συμμαχία Σοσιαλιστών και Δημοκρατών ήταν η μεγαλύτερη ομάδα του Ευρωπαϊκού Κοινοβουλίου, οπότε και μεγαλύτερη ομάδα έγινε η ομάδα του Ευρωπαϊκού Λαϊκού Κόμματος. Αυτή τη στιγμή, η ομάδα είναι η δεύτερη μεγαλύτερη του Ευρωπαϊκού Κοινοβουλίου, ενώ υιοθέτησε το σημερινό της όνομα στις 23 Ιουνίου 2009.

## Μέλη

## Παραπομπές


## Εξωτερικοί Σύνδεσμοι
Επίσημη ιστοσελίδα S&D

Κατηγορία:Πολιτικές ομάδες Ευρωπαϊκού Κοινοβουλίου
Δημοτικό Στάδιο Κορωπίου

Το **Δημοτικό Στάδιο Κορωπίου** είναι ένα ποδοσφαιρικό στάδιο στο Κορωπί και είναι έδρα του Α. Ο. Κορωπίου. Φέρει το όνομα του Αντώνη Πρίφτη, ενός αθλητή του στίβου με καταγωγή από το Κορωπί, ο οποίος αγωνίστηκε στη Μεσο-Ολυμπιάδα του 1906 και πέθανε κατά τον Α' Βαλκανικό Πόλεμο το 1913.

## Ιστορία

Το γήπεδο κατασκευάστηκε το 1957 και το 1967 φτιάχτηκε η βόρεια εξέδρα του γηπέδου. Το 2003 τοποθετήθηκαν σε όλες τις εξέδρες πλαστικά καθίσματα, ενώ αντικαταστάθηκε ο χλοοτάπητας. Το 2006, ο Α.Ο. Κορωπί προβιβάστηκε στη Γ΄ Εθνική και από το χρηματικό έπαθλο της διοργάνωσης, κατασκευάστηκε και μία άλλη εξέδρα, αυξάνοντας την χωρητικότητα στις 3.500 θέσεις. Η χωρητικότητα-ρεκόρ για το γήπεδο έγινε τη σεζόν 1970-1971 στον αγώνα: Κορωπί - Παναιτωλικός για τη Β' Εθνική κατηγορία, με 3.200 θεατές να παρακολουθούν τον αγώνα.

## Παραπομπές


## Πηγές
* Το στάδιο στην ιστοσελίδα ''Stadia.gr''
* Α.Ο. Κορωπί - Εγκαταστάσεις

Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στην Αττική
Κατηγορία:Α.Ο. Κορωπί
Κατηγορία:Δήμος Κρωπίας
Wheels Within Wheels

Το **Wheels Within Wheels** είναι άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το Μάρτιο του 2003 μέσω της δισκογραφικής εταιρείας "Capo Records" και περιέχει ακουστικές εκτελέσεις από ηχογραφήσεις οι οποίες έγιναν από το 1974 ως και το 1994.
Στη συγκεκριμένη κυκλοφορία περιλαμβάνονται είδη μουσικής με τα οποία είχε πειραματιστεί ο Γκάλαχερ στο παρελθόν, όπως φλαμένκο, σκιφλ και παραδοσιακή ιρλανδική μουσική.

## Τραγούδια
1. **Wheels Within Wheels** *(Gallagher)* - 3:32
2. **Flight to Paradise** *(Martin)* - 4:30
3. **As the Crow Flies** *(Gallagher)* - 4:12
4. **Lonesome Highway** *(Gallagher)* - 5:20
5. **Bratacha Dubha** *(traditional arr. Gallagher)* - 2:59
6. **She Moved Through the Fair** *(Gallagher)* - 2:22
7. **Barley and Grape Rag** *(Gallagher)* - 4:25
8. **The Cuckoo** *(Gallagher)* - 3:45
9. **Amazing Grace** *(traditional arr. Gallagher)* - 1:20
10. **Walkin' Blues** *([[Ρόμπερτ Τζόνσον|Johnson]])* - 5:34
11. **Blue Moon of Kentucky** *(Monroe)* - 2:54
12. **Deep Elem Blues** *(traditional arr. Gallagher)* - 4:17
13. **Goin' to my Hometown** *(Gallagher)* - 4:58
14. **Lonesome Highway Refraining** *(Gallagher)* - 2:00

## Θέσεις τσαρτ
***Wheels Within Wheels*** *(άλμπουμ)*

***Επίσημη κυκλοφορία: [[18 Μαρτίου]] [[2003]]***

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Wheels Within Wheels*" είναι οι εξής:

*Ρόρι Γκάλαχερ - φωνητικά, κιθάρα, φυσαρμόνικα, μαντολίνο
*Τζέρι ΜακΑβόι - μπάσο
*Μάικλ Ρίνταουτ - μπάσο
*Ροντ ντε Αθ - κρουστά, τύμπανα
*Πωλ Μπέβις - κρουστά, τύμπανα
*Τεντ Μακένα - κρουστά, τύμπανα
*Μαρκ Φέλθαμ - φυσαρμόνικα
*Λου Μάρτιν - πλήκτρα
*Χουάν Μαρτίν - κιθάρα
*Μάρτιν Κάρθι - κιθάρα
*Κρις Νιούμαν - κιθάρα
*Μπερτ Γιάνς - κιθάρα
*Ρόναλντ Βαν Κάρπενχουτ - κιθάρα
*Μπέλα Φλεκ - μπάντζο
*Λόνι Ντόνεγκαν - φωνητικά, κιθάρα
*The Dubliners

## Πηγές
* Allmusic review
* Sputnik Music review
* Επίσημο site του Rory Gallagher
* Θέσεις τσαρτ
* Αμερικανικά τσαρτ

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 2003
Α.Ο. Στυλίδας

Ο **Αθλητικός Όμιλος Στυλίδα**, γνωστός και ως «**ΑΟΣ**» συντετμημένα, είναι  ποδοσφαιρικός σύλλογος που εδρεύει στη Στυλίδα της Φθιώτιδας. Ιδρύθηκε το 1951, ως «**Πανστυλιδιακός**» και το 1964 μετονομάστηκε σε «**Α.Ο. Στυλίδα**». Ως χρώματα έχει το μπλε και το λευκό και έμβλημα την άγκυρα πλοίου. Ανήκει στη δύναμη της Ε.Π.Σ. Φθιώτιδας και εδρεύει στο γήπεδο του Δημοτικού Αθλητικού Κέντρου (ΔΑΚ) Στυλίδας, χωρητικότητας 920 θέσεων καθήμενων. 

Έχει κατακτήσει 10 πρωταθλήματα, 3 κύπελλα Ε.Π.Σ. Φθιώτιδας και 1 σούπερ Κάπ. Έχει παρουσία στην Δ΄ Εθνική κατηγορία, στην οποία αγωνίστηκε 4 φορές συνολικά και συγκεκριμένα τις περιόδους 1986-87, 2001-02, 2003-04 και 2004-05, ενώ τη σεζόν 2018-19 αγωνίστηκε στην Γ΄ Εθνική ερασιτεχνική κατηγορία, για πρώτη φορά στην ιστορία του. Τη σεζόν 1970-71 κατέκτησε το πρωτάθλημα Ε.Π.Σ. Φθιώτιδας για πρώτη φορά και προκρίθηκε στο ερασιτεχνικό πρωτάθλημα ανόδου για την ιστορική άνοδο στην Β΄ Εθνική, όπου συμμετείχε στον 3ο όμιλο με αντιπάλους τους Α.Ε. Ορχομενού, Ρήγα Φεραίο Βελεστίνου και Αχιλλέα Φαρσάλων χωρίς όμως επιτυχία.

## Τίτλοι
* **10** Πρωταθλήματα Ε.Π.Σ. Φθιώτιδας:
** 1966-67, 1967-68, 1970-71, 1985-86, 2000-01, 2002-03, 2012-13, 2017-18, 2021-22, 2024-25
* **3** Κύπελλα Ε.Π.Σ. Φθιώτιδας:
** 1979-80, 1987-88, 2001-02
* **1** Σούπερ Καπ Ε.Π.Σ. Φθιώτιδας:
** 2018

## Παραπομπές


## Πηγές
* Ιστορία ΑΟΣ, επίσημος ιστότοπος Α.Ο. Στυλίδας

## Εξωτερικοί σύνδεσμοι
* Επίσημος ιστότοπος Α.Ο. Στυλίδας
* Επίσημη σελίδα facebook οπαδών Α.Ο. Στυλίδας
* instagram official page @aostylidasfc

Κατηγορία:Αθλητικοί σύλλογοι Φθιώτιδας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1951
Κατηγορία:Ιδρύσεις ποδοσφαιρικών ομάδων το 1951
Τσάρλεστον (Νότια Καρολίνα)

Το **Τσάρλεστον** (αγγλικά: *Charleston*) είναι πόλη στην αμερικανική πολιτεία Νότια Καρολίνα, έδρα της κομητείας Τσάρλεστον. Η πόλη σύμφωνα με την απογραφή του 2010 έχει 120.083 κατοίκους, και είναι η δεύτερη μεγαλύτερη πόλη στην πολιτεία μετά την πρωτεύουσα Κολούμπια. Η μητροπολιτική περιοχή του Τσάρλεστον σύμφωνα με την απογραφή του 2010 έχει 664.607 κατοίκους και είναι η δεύτερη μεγαλύτερη στη πολιτεία. Η πόλη βρίσκεται στο γεωγραφικό κέντρο των ακτών της πολιτείας, σε ένα φυσικό λιμάνι που δημιουργείται από τις εκβολές των ποταμών Άσλεϋ και Κούπερ.

## Ιστορία
Η πόλη ιδρύθηκε το 1670 και πήρε το όνομα Τσαρλς Τάουν (Charles Towne) προς τιμή του βασιλιά Καρόλου Β΄ της Αγγλίας. Το σημερινό της όνομα το πήρε το 1783. Η πόλη αρχικά ήταν κτισμένη στη δυτική όχθη του ποταμού Άσλεϋ και στην συνέχεια μεταφέρθηκε το 1690 στη σημερινή της τοποθεσία, στη χερσόνησο ανάμεσα στους ποταμούς Άσλεϋ και Κούπερ. Τότε η πόλη είχε 1.200 κατοίκους και ήταν η πέμπτη μεγαλύτερη στη Βόρεια Αμερική. Η πόλη στη συνέχεια εξελίχθηκε σε σημαντικό εμπορικό, οικονομικό και πολιτικό κέντρο της πολιτείας. Πριν από την έναρξη της Αμερικανικής Επανάστασης, κατά τη διάρκεια της οποίας εξελίχθηκαν σημαντικά γεγονότα στη πόλη, είχε 12.000 κατοίκους. Ήταν πρωτεύουσα της Νότιας Καρολίνας μέχρι το 1790. Το 1861 η επίθεση κατά του οχυρού Σάμτερ κοντά στη πόλη σήμανε την έναρξη του Αμερικανικού εμφύλιου πολέμου. Στις 31 Αυγούστου 1886 η πόλη καταστράφηκε σχεδόν ολοσχερώς από σεισμό μεγέθους 7,3 ρίχτερ με επίκεντρο κοντά σε αυτή. Ήταν ένας από τους ισχυρότερους σεισμούς που έχουν συμβεί στην ανατολική Βόρεια Αμερική.

## Η σύγχρονη πόλη
Η πόλη είναι σημαντικός τουριστικός προορισμός στις ΗΠΑ, κυρίως για τα ιστορικά της μνημεία, ενώ είναι επίσης γνωστή για την ιδιαίτερη κουλτούρα της, η οποία αποτελεί συνδυασμό νοτιοαμερικανικών, αγγλικών, γαλλικών και δυτικοαφρικανικών στοιχείων. Στο αστικό τοπίο της πόλης κυριαρχούν οι εκκλησίες ενώ δεν υπάρχουν ουρανοξύστες. Στο Τσάρλεστον βρίσκονται επίσης αρκετά ιδρύματα ανώτατης εκπαίδευσης.

## Παραπομπές


## Εξωτερικοί σύνδεσμοι

Τσαρλεστ
Κατηγορία:Έδρες κομητειών της Νότιας Καρολίνας
Γουίλιαμ Σέρινγκ

Ο **Γουίλιαμ "Μπίλι" Σέρινγκ** (18 Σεπτεμβρίου 1877-5 Σεπτεμβρίου 1964) ήταν Καναδός αθλητής, ιρλανδικής καταγωγής, νικητής του μαραθωνίου δρόμου στους Μεσοολυμπιακούς Αγώνες του 1906 που έγιναν στην Αθήνα. Ο Σέρινγκ - που στο συγκεκριμένο αγώνα έτρεξε φορώντας μια λευκή στολή με ένα μεγάλο πράσινο τριφύλλι (εθνικό σύμβολο της Ιρλανδίας) στο στήθος - θεωρείται κατά μια εκδοχή ότι ενέπνευσε τους ιδρυτές του Παναθηναϊκού Αθλητικού Ομίλου να υιοθετήσουν αργότερα (1918) το τριφύλλι ως έμβλημα του συλλόγου.

## Παραπομπές


Κατηγορία:Καναδοί αθλητές του στίβου
Τσάρλεστον

Ο όρος **Τσάρλεστον** μπορεί να αναφέρεται:
* στο χορό: Τσάρλεστον (χορός)
* στις πόλεις:
** Τσάρλεστον (Νότια Καρολίνα)
** Τσάρλεστον (Δυτική Βιρτζίνια)
Μανώλης Σφακιανάκης

Ο **Μανώλης Σφακιανάκης** (Χανιά, 9 Φεβρουαρίου 1963) είναι πρώην αξιωματικός της Ελληνικής Αστυνομίας όπου υπηρέτησε ως προϊστάμενος της Δίωξης Ηλεκτρονικού Εγκλήματος της ΕΛ.ΑΣ., ο οποίος αποστρατεύθηκε το 2017 με τον βαθμό του υποστρατήγου.
 
## Βιογραφία
Γεννήθηκε στα Χανιά, Κρήτη, τελείωσε το Τεχνικό Λύκειο Χανίων, τμήμα ηλεκτρονικών, και το 1982 εισήλθε στη 10-μηνών εκπαίδευσης Σχολή Ενωμοταρχών Ρόδου της τότε Ελληνικής Χωροφυλακής. Σπούδασε, προγραμματισμό υπολογιστών στο 2-ετών μετα-δευτεροβάθμιας εκπαίδευσης πρόγραμμα σπουδών στο ιδιωτικό Κέντρο Ελευθέρων Σπουδών ΚΟΡΕΛΚΟ (τώρα Ιδιωτικό ΙΕΚ ΚΟΡΕΛΚΟ), από 1986–1990 στη Σχολή Αξιωματικών της Ακαδημίας της Ελληνικής Αστυνομίας, και 2014–2016 μεταπτυχιακό πτυχίο στις Ποινικές Επιστήμες του Τμήματος Νομικής του Πανεπιστημίου Αθηνών.

## Καριέρα
Υπηρέτησε από 3 Μαρτίου 2004 έως 17 Φεβρουαρίου 2015 ως προϊστάμενος της Δίωξης Ηλεκτρονικού Εγκλήματος της Ελληνικής Αστυνομίας η οποία στεγάζεται στη Γενική Αστυνομική Διεύθυνση Αττικής (ΓΑΔΑ), Αθήνα. Το 2013 τοποθετήθηκε υποδιευθυντής στη Υπηρεσία Οικονομικής Αστυνομίας και Δίωξης Ηλεκτρονικού Εγκλήματος (ΥΠ.Ο.Α.Δ.Η.Ε.) της Ελληνικής Αστυνομίας όπου τη διατηρούσε ταυτόχρονα μαζί με τη θέση του προϊστάμενου στη υποδιεύθυνση Δίωξη Ηλεκτρονικού Εγκλήματος.

Από το 2011 συμμετείχε ως ομιλητής σε τηλε-διασκέψεις μέσω διαδικτύου, ημερίδες σε διάφορες περιοχές της Ελλάδος, και συνέδρια με ταυτόγχρονη ζωντανή αναμετάδοση μέσω διαδικτύου στη Αθήνα, που διοργάνωσε η Δίωξη Ηλεκτρονικού Εγκλήματος υπό την αιγίδα του Υπουργείο Προστασίας του Πολίτη.

Έχει δώσει διάφορες συνεντεύξεις αναφερόμενος στου κινδύνους και προσφέροντας συμβουλές σε οποιονδήποτε χρησιμοποιεί το διαδίκτυο.

## Πολιτική
Στις αυτοδιοικητικές εκλογές 2023 εξελέγη περιφερειακός σύμβουλος Αττικής στον Νότιο Τομέα Αθηνών με την παράταξη του Νίκου Χαρδαλιά. Τον Απρίλιο του 2024 διεγράφη λόγω δηλώσεών του για τη γυναικοκτονία έξω από το ΑΤ Αγίων Αναργύρων.

## Βραβεία
* 22 Δεκεμβρίου 2015, από την Ακαδημία Αθηνών με το Βραβείο Άνευ Αντιστοίχου Προκηρύξεως της Τάξης των Πολιτικών και Ηθικών Επιστημών για το έργο που επιτελεί στη Διεύθυνση Δίωξης Ηλεκτρονικού Εγκλήματος.
* 20 Νοεμβρίου 2014, με αφορμή τον εορτασμό της 25ης επετείου της Σύμβασης Δικαιωμάτων του Παιδιού, εκπροσωπώντας τη Διεύθυνση Δίωξης Ηλεκτρονικού Εγκλήματος (ΔΙ.ΔΙ.Η.Ε.), μαζί με τη ΔΙ.ΔΙ.Η.Ε. από τη UNICEF, για τη σημαντική συμβολή τους στη προστασία των δικαιωμάτων του παιδιού.
* 13 Φεβρουαρίου 2006 μαζί με τη Δίωξη Ηλεκτρονικού Εγκλήματος με τιμητική διάκριση από το Υπουργείο Παιδείας, ως αναγνώριση του κοινωνικού έργου που επιτελείται στη υπηρεσία.
 
## Βιβλία
* *Ο κώδικας του διαδικτύου*, Εκδόσεις All About Internet, 2016, 
* *Τα κλειδιά του διαδικτύου*, μαζί με τον Ιωάννη Μακρυπούλια, Εκδόσεις All About Internet, 2016,  
* *Εθισμός στο διαδίκτυο και άλλες διαδικτυακές συμπεριφορές υψηλού κινδύνου*, μαζί με τους Κωνσταντίνο Σιώμο και Γεώργιο Φλώρο, Εκδόσεις Λιβάνη, 2012, 

## Παραπομπές


Κατηγορία:Έλληνες αξιωματικοί της Ελληνικής Αστυνομίας
Κατηγορία:Περιφερειακοί Σύμβουλοι ανά την Ελλάδα
L'Amour est bleu

Το **L' Amour est bleu**  είναι ένα τραγούδι του οποίου τη μελωδία συνέθεσε ο Αντρέ Ποπ (André Popp) σε στίχους του Πιέρ Κουρ (Pierre Cour) το 1967. Τραγουδήθηκε στα γαλλικά από τη Βίκυ Λέανδρος που εκπροσώπησε το Λουξεμβούργο στο Φεστιβάλ του Διαγωνισμού Τραγουδιού Eurovision το 1967 καταλαμβάνοντας την 4η θέση. Έκτοτε έχει καταγραφεί από πολλούς μουσικούς σε διαφορετικές γλώσσες· είναι ιδιαίτερα σημαντική η έκδοση του Πωλ Μωριά (Paul Mauriat).

## Πηγές
* Επίσημη ιστοσελίδα της Ευροβισιόν έτους 1967.
*  Οι στίχοι στα γαλλικά και τα αγγλικά, «Love is blue» -"L'amour est bleu".

## Εξωτερικοί σύνδεσμοι
* The love is blue by Viky Leandros
* The Love is blue by Paul Mauriat

Κατηγορία:Διαγωνισμός Τραγουδιού Eurovision 1967
Κατηγορία:Τραγούδια του 1967
Κατηγορία:Singles του 1967
Κατηγορία:Singles της Philips Records
Κατηγορία:Νούμερο 1 singles στα Billboard Hot 100
Περιβόλα Πάτρας

Η **Περιβόλα** είναι συνοικία-προάστιο της Πάτρας που βρίσκεται στο νοτιοανατολικό τμήμα της και απέχει περίπου 6 χιλιόμετρα από το κέντρο της πόλης.

Στην Περιβόλα βρίσκονται, σε πολύ κοντινή απόσταση μεταξύ τους, τόσο οι εγκαταστάσεις του Ελληνικού Ανοικτού Πανεπιστημίου (Ε.Α.Π.) (διοίκηση κ.α.) όσο και του Κλειστού Γυμναστηρίου Απόλλωνα Πάτρας με χωρητικότητα 3.500 θεατές.

## Μορφολογία
Μορφολογικά η Περιβόλα χαρακτηρίζεται ως πεδινή αλλά όχι ιδιαίτερα επίπεδη, ενώ σταδιακά προς τα ανατολικά η περιοχή γίνεται λοφώδης.

## Ιστορία και ονομασία
Το όνομα της προέρχεται από τα πολλά περιβόλια που είχε η περιοχή. Αναφέρεται για πρώτη φορά το 1700 και το 1703 με πολλούς κήπους και περιβόλια αρδευόμενα από τον ποταμό Γλαύκο και με πολλούς υδρόμυλους που χρησιμοποιούνταν για την άλεση διαφόρων δημητριακών. Υδρόμυλοι λειτουργούν και σήμερα στην περιοχή.

## Διοικητικές μεταβολές
Το 1828 είχε μόλις 4 οικογένειες, στις 18/12/1920 η Περιβόλα αναγνωρίζεται ως οικισμός και προσαρτάται στην κοινότητα Εγλυκάδας. Στις 06/06/1933 με το ΦΕΚ 135Α η κοινότητα Εγλυκάδας καταργείται και προστίθεται μαζί με την Περιβόλα στο δήμο Πατρέων. Στις 19/3/1961 ο οικισμός καταργείται και προσαρτάται στην Πάτρα.

## Πηγές
* Δ. Καρατζά, Χ. Χαραλάμπους, Δ. Γκότση, Γ. Λύρα, *Πάτρα, ονομάτων επίσκεψις*, Έκδοση των εφημερίδων «Εθνικός Κήρυξ των Πατρών» και «Ημερήσιος Κήρυξ των Πατρών», Πάτρα 1995.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα «Περιβόλα».

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμού Περιβόλα Αχαΐας (1920-1961). eetaa.gr. Ανακτήθηκε: 12/07/2018.
* Περιβόλα. wikimapia.org

Κατηγορία:Συνοικίες της Πάτρας
Τζέρι ΜακΑβόι

Ο **Τζέρι ΜακΑβόι** είναι Ιρλανδός μπασίστας της μπλουζ ροκ μουσικής σκηνής, γνωστότερος για τη συνεργασία του με τον κιθαρίστα Ρόρι Γκάλαχερ.

## Βιογραφία
Ο ΜακΑβόι γεννήθηκε στις 19 Δεκεμβρίου 1951 και μεγάλωσε στο Μπέλφαστ της Βορείου Ιρλανδίας. Ξεκίνησε τη μουσική του καριέρα με το συγκρότημα Deep Joy όπου γνώρισε το ντράμερ Μπρένταν Ο'Νηλ με τον οποίο συνεργάστηκε στο συγκρότημα του Γκάλαχερ τη δεκαετία του '80.

Μετά την αποχώρηση του Γκάλαχερ από τους Taste, του πρότεινε να ενταχθεί στο νεοσύστατο προσωπικό του σχήμα. Ο ΜάκΑβόι παρέμεινε μέλος του συγκροτήματος μέχρι τις αρχές της δεκαετίας του '90, κυκλοφορώντας όλες τις μεγάλες επιτυχίες του συγκροτήματος. Μεταξύ αυτών, επτά χρυσοί και οκτώ ασημένιοι δίσκοι οι οποίοι απονεμήθηκαν στο συγκρότημα το Φεβρουάριο του 2005 από την British Phonographic Industry. Ο ΜακΑβόι υπήρξε συνάδελφος και φίλος του Ρόρι Γκάλαχερ μέχρι το τέλος της ζωής του, στις 14 Ιουνίου 1995.

Το 1980, είχε κυκλοφορήσει το πρώτο του προσωπικό άλμπουμ με τίτλο "*Bassics*" ενώ το δεύτερο κυκλοφόρησε το 2010 με την ονομασία "*Can't Win 'Em All*". Το 2005 κυκλοφόρησε το βιβλίο "*Riding Shotgun*" περιγράφοντας την καρίερα του μαζί με τον Γκάλαχερ. Από το 2011 δραστηριοποιείται με το μπλουζ ροκ συγκρότημα Band of Friends στο οποίο συμμετέχει και ο Τεντ Μακένα.

## Δισκογραφία
### με τον Ρόρι Γκάλαχερ
* *[[Rory Gallagher (άλμπουμ)|Rory Gallagher]]* (1971)
* *[[Deuce]]* (1971)
* *[[Live in Europe (δίσκος του Ρόρι Γκάλαχερ)|Live in Europe]]* (1972)
* *[[Blueprint]]* (1973)
* *[[Tattoo (άλμπουμ)|Tattoo]]* (1973)
* *[[Irish Tour '74]]* (1974)
* *[[Against the Grain]]* (1975)
* *[[Calling Card]]* (1976)
* *[[Photo - Finish]]* (1978)
* *[[Top Priority]]* (1979)
* *[[Stage Struck]]* (1980)
* *[[Jinx]]* (1982)
* *[[Defender (άλμπουμ)|Defender]]* (1987)
* *[[Fresh Evidence]]* (1990)
* *[[BBC Sessions (δίσκος του Ρόρι Γκάλαχερ)|BBC Sessions]]* (1999)
* *[[Wheels Within Wheels]]* (2003)
* *[[Meeting with the G-Man+]]* (2003)
* *[[Big Guns: The Very Best of Rory Gallagher]]* (2005)
* *[[Live at Montreux (δίσκος του Ρόρι Γκάλαχερ)|Live at Montreux]]* (2006)
* *[[The Beat Club Sessions]]* (2010)
* *[[Notes from San Fransisco]]* (2011)

### Προσωπικές κυκλοφορίες
* *Bassics* (1980)
* *Can't Win 'Em All* (2010)

## Παραπομπές


## Πηγές
* Gerry McAvoy - All Music Guide
* Gerry McAvoy – Songs, Playlists, Videos and Tours – BBC Music 
* Band of Friends 

Κατηγορία:Μπασίστες
Κατηγορία:Ιρλανδοί μουσικοί
Σεξολογία

Η **σεξολογία** είναι η διεπιστημονική μελέτη της ανθρώπινης σεξουαλικότητας, συμπεριλαμβανομένων των ανθρωπίνων σεξουαλικών ενδιαφερόντων, συμπεριφοράς και λειτουργίας. Ο όρος δεν αναφέρεται γενικά στην μη επιστημονική μελέτη του σεξ, όπως η πολιτική ανάλυση ή η κοινωνική κριτική του. 

Στη σύγχρονη σεξολογία, οι ερευνητές χρησιμοποιούν εργαλεία από αρκετά ακαδημαϊκά πεδία, συμπεριλαμβανομένων της βιολογίας, της ιατρικής, της στατιστικής, της επιδημιολογίας, της κοινωνιολογίας, της ανθρωπολογίας και της εγκληματολογίας. Οι σεξολόγοι μελετούν την σεξουαλική ανάπτυξη (προεφηβεία), τον γενετήσιο προσανατολισμό, την ανάπτυξη των σεξουαλικών σχέσεων, καθώς και την μηχανική της σεξουαλικής επαφής. Επίσης, η σεξολογία τεκμηριώνει τις σεξουαλικότητες ειδικών ομάδων, όπως τα άτομα με ειδικές ανάγκες, οι έφηβοι και οι ηλικιωμένοι. Οι σεξολόγοι μελετούν ακόμη τις σεξουαλικές δυσλειτουργίες, διαταραχές και παραλλαγές, συμπεριλαμβανομένης μια γκάμας ποικίλων θεμάτων όπως η στυτική δυσλειτουργία, ανοργασμία και παιδοφιλία.

## Παραπομπές


Κατηγορία:Σεξουαλικότητα
Άλεξ Όξλεϊντ-Τσάμπερλεϊν

Ο **Άλεξ Όξλεϊντ-Τσάμπερλεϊν** (*Alexander Mark David "Alex" Oxlade-Chamberlain*, 15 Αυγούστου 1993) είναι Άγγλος ποδοσφαιριστής, ο οποίος αγωνίζεται στην Süper Leugue της Τουρκίας για λογαριασμό της Μπεσίκτας.

## Καριέρα
### Σαουθάμπτον
Γεννήθηκε στις 15 Αυγούστου 1993 στο Πόρτσμουθ. Στην  ηλικία των 7, ο Τσάμπερλεϊν εντάχτηκε στις ακαδημίες της Σαουθάμπτον και έκανε το ντεμπούτο του με την πρώτη ομάδα στις 2 Μαρτίου 2010 σε έναν αγώνα με αντίπαλο την Χάντερσφιλντ Τάουν. Ο Τσάμπερλεϊν μπήκε στον αγώνα σαν αλλαγή στο 82ο λεπτό. Ο αγώνας έληξε με 5-0 υπέρ της Σαουθάμπτον.

Στις 20 Αυγούστου 2010, 5 ημέρες μετά τα γενέθλιά του, ο Τσάμπερλεϊν υπέγραψε 3ετές συμβόλαιο με την Σαουθάμπτον. Σκόραρε το πρώτο του γκολ στις 23 Οκτωβρίου 2010 με αντίπαλο την Όλνταμ. Έγινε MVP στον αγώνα με την Ντάρκεμαν & Ρέντμπριτζ σκοράροντας 2 γκολ και έκανε μία ασίστ.

Συνολικά στη Σαουθάμπτον σκόραρε 9 γκολ σε 36 εμφανίσεις.

### Άρσεναλ
Στις 8 Αυγούστου 2011 ανακοινώθηκε από τα αγγλικά ΜΜΕ ότι ο Τσάμπερλεϊν υπέγραψε με την Άρσεναλ. Έκανε το ντεμπούτο στη βαριά ήττα της Άρσεναλ από τη Μάντσεστερ Γιουνάιτεντ με 8-2 ως αλλαγή στο 62ο λεπτό της αναμέτρησης. Το πρώτο γκολ με τη φανέλα της Άρσεναλ ήρθε σε έναν αγώνα για το Λιγκ Καπ Αγγλίας με αντίπαλο την Σριούσμπερι με σουτ από τα 25 μέτρα.

Ο Τσάμπερλεϊν πέτυχε το πρώτο του γκολ στο Τσάμπιονς Λιγκ ενάντια στον Ολυμπιακό, ενώ μετά τον αγώνα με τη ΑΚ Μίλαν για την Φάση των 16, ο Ρόμπιν Φαν Πέρσι του είπε ότι είναι το μέλλον της Άρσεναλ.

Στις 19 Δεκεμβρίου 2012 ο Τσάμπερλείν ανανέωσε το συμβόλαιό του με την Άρσεναλ το οποίο έληξε το 2017. Συνολικά πέτυχε 9 γκολ σε 132 εμφανίσεις.

### Λίβερπουλ
Στις 31 Αυγούστου 2017 ανακοινώθηκε ότι πήρε μεταγραφή στη Λίβερπουλ.

## Εθνική Ομάδα
Το 2010 ο Τσάμπερλεϊν κλήθηκε από την Εθνική Αγγλίας U18. Ένα χρόνο αργότερα αγωνιζόταν στην Εθνική Αγγλίας U19. Το 2012 ο Τσάμπερλεϊν κλήθηκε από την Εθνική Αγγλίας για να συμμετάσχει στο Euro 2012.

## Τίτλοι
Με την Άρσεναλ κατέκτησε το Κύπελλο Αγγλίας και το Κομιούνιτι Σιλντ (αμφότερα το 2014 και το 2015).
    
## Πηγές
* http://www.arsenal.com/first-team/players/alex-oxlade-chamberlain

Κατηγορία:Άγγλοι ποδοσφαιριστές
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ19
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ21
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Παίκτες νικητές ΟΥΕΦΑ Τσάμπιονς Λιγκ
Defender (άλμπουμ)

Το **Defender** είναι το δέκατο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Ιούλιο του 1987 μέσω της δισκογραφικής εταιρείας "Capo Records". Ο δίσκος επανεκδόθηκε σε μορφή CD στις 12 Δεκεμβρίου 2000 από την "Buddha Records" με δύο επιπλέον τραγούδια, τα "*Seems To Me*" και "*No Peace for the Wicked*".
Το "*Defender*" ήταν ο πρώτος δίσκος του Γκάλαχερ μετά από πέντε χρόνια, διάστημα κατά το οποίο περιόδευε συνεχώς ανά τον κόσμο με το προσωπικό του σχήμα, ενώ ήταν από τους πρώτους καλλιτέχνες οι οποίοι έδωσαν συναυλίες σε κομμουνιστικές χώρες του Ανατολικού μπλοκ.
Αυτή ήταν η πρώτη του κυκλοφορία μέσω της δικής του δισκογραφικής εταιρείας, την οποία δημιούργησε θέλοντας να έχει ο ίδιος τον έλεγχο των ηχογραφήσεων και των κυκλοφοριών του. Παρ' όλη την πτώση των πωλήσεων σε σύγκριση με τα άλμπουμ τα οποία κυκλοφόρησε στα τέλη της δεκαετίας του '70, το "*Defender*" βραβεύθηκε ως ασημένιο από την British Phonographic Industry, το 2005.

## Τραγούδια
1. **Kickback City** *(Gallagher)* - 4:51
2. **Loanshark Blues** *(Gallagher)* - 4:29
3. **Continental Op** *(Gallagher)* - 4:34
4. **I Ain't No Saint** *(Gallagher)* - 5:00
5. **Failsafe Day** *(Gallagher)* - 4:25
6. **Road to Hell** *(Gallagher)* - 5:31
7. **Doing Time** *(Gallagher)* - 4:08
8. **Smear Canpaign** *(Gallagher)* - 4:49
9. **Don't Start Me Talkin' ** *(Gallagher)* - 3:37
10. **Seven Days** *(Gallagher)* - 5:15

## Θέσεις τσαρτ
***Defender*** *(άλμπουμ)*

***Επίσημη κυκλοφορία: [[1 Ιουλίου]] [[1987]]***

## Βραβεία
***Defender*** *(άλμπουμ)*
Ηνωμένο Βασίλειο (*BPI Certification*): Ασημένιος

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Defender*" είναι οι εξής:

*Ρόρι Γκάλαχερ - φωνητικά, κιθάρα, φυσαρμόνικα
*Τζέρι ΜακΑβόι - μπάσο
*Μπρένταν Ο'Νηλ - κρουστά, τύμπανα
*Τζον Κουκ - πλήκτρα
*Λου Μάρτιν - πιάνο ("*Seven Days*")
*Μπομπ Άντριους - πιάνο ("*Don't Start Me Talkin' *")
*Μαρκ Φέλθαμ - φυσαρμόνικα ("*Don't Start Me Talkin' *")

## Πηγές
* Allmusic review
* Sputnik Music review
* Επίσημο site του Rory Gallagher
* Γερμανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1987
Περιστερώνα Θεσσαλονίκης

Η **Περιστερώνα** είναι χωριό του δήμου Βόλβης της περιφερειακής ενότητας Θεσσαλονίκης στην Μακεδονία. Βρίσκεται κοντά στο δυτικό άκρο της λίμνης Βόλβης. Σύμφωνα με την απογραφή του 2011 έχει 394 κατοίκους. Το χωριό αποτελεί έδρα της τοπικής κοινότητας Περιστερώνας.
## Οικισμοί της τοπικής κοινότητας Περιστερώνας
*Περιστερώνα
*Πλατεία
*Σπιτάκια
## Πηγές
* Ιστοσ. Ελληνική Στατιστική Αρχή, Πίνακας αποτελεσμάτων μόνιμου Πληθυσμού - Απογραφής 2011
## Εξωτερικοί σύνδεσμοι
* Επίσημη ιστοσελίδα Δήμου Βόλβης

Κατηγορία:Χωριά της περιφερειακής ενότητας Θεσσαλονίκης
Κατηγορία:Δήμος Βόλβης
Μεσσίας (Χαίντελ)

Ο ***Μεσσσίας*** (Αγγλικά: *Messiah* (HWV 56)) είναι ορατόριο του Γερμανού συνθέτη Γκέοργκ Φρίντριχ Χέντελ, το οποίο γράφτηκε το 1741 σε λιμπρέτο του Τσαρλς Τζένενς, συμπεριλαμβάνοντας αποσπάσματα από τη Βίβλο καθώς και Ψαλμούς από το Αγγλικανικό Προσευχητάριο. Πρωτοπαρουσιάστηκε στο Δουβλίνο στις 13 Απριλίου 1742 και έκτοτε είναι ένα το συχνότερα εκτελούμενα χορωδιακά έργα του ρεπερτορίου της δυτικής μουσικής. 

Ο Χαίντελ, ήδη εγκατεστημένος στην Αγγλία από το 1712, είχε εδραιώσει τη φήμη του ως συνθέτης όπερας και η στροφή του προς το ορατόριο οφείλεται κυρίως στις αισθητικές επιταγές του αγγλικού κοινού. Εντούτοις, τα ορατόριά του μοιράζονται πολλά κοινά στοιχεία από τη μορφολογία της ιταλικής όπερας, όπως την συνύπαρξη του ρετσιτατίβο, της άριας και των χορωδιακών, παραλείποντας ωστόσο το δραματικό στοιχείο. Ο *Μεσσίας* χωρίζεται σε τρία μέρη: το α΄ αρχίζει με τις προφητείες του Ησαΐα και τον ευαγγελισμό των ποιμένων· στο β΄ μέρος το κείμενο επικεντρώνεται στο Θείο Πάθος, το οποίο και κλείνει με το περίφημο χορωδιακό *Αλληλούια*· τέλος, το γ΄ μέρος έχει ως κεντρικό θέμα την Ανάσταση νεκρών και τη δόξα του Ιησού στους Ουρανούς. 

Από τεχνικής πλευράς, ο *Μεσσίας* απαιτεί σχετικά μικρό όγκο τραγουδιστών και μουσικών, ενώ πολλά από τα επιμέρους τμήματά του ενδέχονται εναλλακτικές ενορχηστρώσεις, τονικότητες κλπ. Λόγω της δημοτικότητάς του, στις δεκαετίες που ακολούθησαν, το έργο «παραμορφώθηκε» τρόπον τινά, με χρήση γιγαντιαίων ορχηστρών και χορωδιών, ενώ ανάμεσα στις πολυάριθμες ενορχηστρώσεις και διασκευές συνέβαλλε και με τη δική του εκδοχή ο Βόλφγκανγκ Αμαντέους Μότσαρτ. 

Στο κατώφλι του 21ου αιώνα η τάση για μια πιο «πιστή στο πρωτότυπο» εκτέλεση οδήγησε εν τέλει στην άνοδο της ιστορικά τεκμηριωμένης εκτελεστικής πρακτικής. Ο *Μεσσίας* συνεχίζει απρόσκοπτα στις μέρες να παρουσιάζεται κάθε χρόνο σε ολόκληρο τον κόσμο –ακόμη και σε ημι-σκηνοθετημένη μορφή–, ενώ κυκλοφορούν στο εμπόριο πάμπολλες ηχογραφήσεις και μαγνητοσκοπήσεις, καλύπτοντας ένα μεγάλο φάσμα εκτελεστικών προσεγγίσεων.

## Παραπομπές

## Εξωτερικοί σύνδεσμοι
*Πλήρες κείμενο, αναφορές στις Γραφές και επί μέρους μουσικά τμήματα (δείγματα μουσικής) ''Messiah'' στο Αγγλικό Wikisource''
*Ο Μεσσίας του Χαίντελ στο Stanford University Center for Computer Research in Music and Acoustics
*Der Messias, ed. Wolfgang Amadeus Mozart, K. 572: Παρτιτούρα και κριτική (στα Γερμανικά) στο Neue Mozart-Ausgabe
*Hallelujah Chorus Flash Mob στο YouTube
* Ηλίας Χρυσοχοϊδης, "Τα Πάθη και η Ανάσταση του Χαίντελ"

Κατηγορία:Γκέοργκ Φρίντριχ Χαίντελ
Fresh Evidence

Το **Fresh Evidence** είναι το ενδέκατο και τελευταίο στούντιο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Μάιο του 1990 μέσω της δισκογραφικής εταιρείας "Capo Records". Ο δίσκος επανεκδόθηκε σε μορφή CD στις 12 Δεκεμβρίου 2000 από την "Buddha Records" με δύο επιπλέον τραγούδια, τα "*Never Asked You for Nothin' *" και "*Bowed but Not Broken*".
Το συγκεκριμένο άλμπουμ ηχογραφήθηκε στις αρχές του 1990 στο Λονδίνο, από τους ίδιους μουσικούς με το προηγούμενο άλμπουμ τους, "*[[Defender (άλμπουμ)|Defender]]*".
Το "*Fresh Evidence*" βραβεύθηκε ως ασημένιο στις 25 Φεβρουαρίου 2005 από την British Phonographic Industry.

## Τραγούδια
1. **Kid Gloves** *(Gallagher)* - 5:40
2. **The King of Zydeco** *(Gallagher)* - 3:43
3. **Middle Name** *(Gallagher)* - 4:15
4. **Alexis** *(Gallagher)* - 4:07
5. **Empire State Express** *(House)* - 5:08
6. **Ghost Blues** *(Gallagher)* - 8:01
7. **Heaven's Gate** *(Gallagher)* - 5:09
8. **The Loop** *(Gallagher)* - 2:23
9. **Walkin' Wounded** *(Gallagher)* - 5:09
10. **Sluumming Angel** *(Gallagher)* - 3:40

## Βραβεία
***Fresh Evidence*** *(άλμπουμ)*
Ηνωμένο Βασίλειο (*BPI Certification*): Ασημένιος

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Fresh Evidence*" είναι οι εξής:

*Ρόρι Γκάλαχερ - φωνητικά, κιθάρα, φυσαρμόνικα
*Τζέρι ΜακΑβόι - μπάσο
*Μπρένταν Ο'Νηλ - κρουστά, τύμπανα
*Τζον Κουκ - πλήκτρα
*Λου Μάρτιν - πιάνο
*Μαρκ Φέλθαμ - φυσαρμόνικα
*Τζερέντ Γουόρκαϊν - ακορντεόν
*Τζον Ερλ - σαξόφωνο
*Ρέι Μπήβις - σαξόφωνο
*Ντικ Χάνσον - τρομπέτα

## Πηγές
* Allmusic review
* Sputnik Music review
* Επίσημο site του Rory Gallagher
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1990
Stage Struck

Το **Stage Struck** είναι ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε τον Νοέμβριο του 1980 μέσω της δισκογραφικής εταιρείας "Castle Records". Ο δίσκος επανεκδόθηκε στις 22 Φεβρουαρίου του 2000 μέσω της δισκογραφικής εταιρείας "Buddha Records" με δύο επιπλέον τραγούδια, τα "*Bad Penny*" και "*Key Chain*".
Οι ηχογραφήσεις του δίσκου έγιναν κατά τη διάρκεια της περιοδείας για την προώθηση του δίσκου "*[[Top Priority]]*", ο οποίος είχε κυκλοφορήσει το 1979. Λόγω της μεγάλης επιτυχίας των προηγούμενων, ζωντανά ηχογραφημένων δίσκων του Γκάλαχερ, υπήρχε ζήτηση για μια ανάλογη κυκλοφορία, γεγονός που φανερώνεται και από το ότι ο δίσκος ανέβηκε στο βρετανικό Top-40.
25 χρόνια αργότερα, βραβεύθηκε ως ασημένιος μαζί με σχεδόν ολόκληρο τον κατάλογο του Γκάλαχερ, από την British Phonographic Industry.

## Τραγούδια
1. **Shi Kicker Me** *(Gallagher)* - 3:58
2. **Wayward Child** *(Gallagher)* - 4:32
3. **Brute Force and Ignorance** *(Gallagher)* - 4:32
4. **Moonchild** *(Gallagher)* - 6:06
5. **Follow Me** *(Gallagher)* - 5:56
6. **Bought and Sold** *(Gallagher)* - 4:39
7. **The Last of the Independents** *(Gallagher)* - 5:39
8. **Shadow Play** *(Gallagher)* - 5:08

## Θέσεις τσαρτ
***Stage Struck*** *(άλμπουμ)*

***Επίσημη κυκλοφορία: [[2 Νοεμβρίου]] [[1980]]***

## Βραβεία
***Stage Struck*** *(άλμπουμ)*
Ηνωμένο Βασίλειο (*BPI Certification*): Ασημένιος

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Stage Struck*" είναι οι εξής:

*Ρόρι Γκάλαχερ - φωνητικά, κιθάρα, φυσαρμόνικα
*Τζέρι ΜακΑβόι - μπάσο
*Τεντ Μακένα - κρουστά, τύμπανα

## Πηγές
* Allmusic review
* Sputnik Music review
* Επίσημο site του Rory Gallagher
* Βρετανικά τσαρτ
* Βραβεύσεις από τη BPI

Κατηγορία:Δισκογραφία του Ρόρι Γκάλαχερ
Κατηγορία:Άλμπουμ του 1980
Τσάρλστον (Δυτική Βιρτζίνια)

Το **Τσάρλεστον** (), είναι πόλη των ΗΠΑ, πρωτεύουσα και της αμερικανικής πολιτείας της Δυτικής Βιρτζίνια και έδρα της κομητείας Κανάγουα. Βρίσκεται στη συμβολή των ποταμών Ελκ και Κανάγουα. 

Σύμφωνα με την απογραφή του 2010, είχε 51.400 κατοίκους, ενώ η μητροπολιτική περιοχή της είχε 304.214. Σύμφωνα με τις εκτιμήσεις του 2021, ο πληθυσμός της μητροπολιτικής περιοχής, ανέρχεται σε 250.662 κατοίκους. Η μητροπολιτική περιοχή είναι η δεύτερη μεγαλύτερη στην πολιτεία της Δυτικής Βιρτζίνια πίσω από τη μητροπολιτική περιοχή του Χάντινγκτον.

## Ιστορία
Η πρώτη μόνιμη εγκατάσταση στην περιοχή της πόλης ήταν το Φορτ Λη, το οποίο χτίστηκε την περίοδο 1787-8 από τον συνταγματάρχη Σαβάννα Κλέντενιν. Φαίνεται ότι η πόλη το όνομά της από τον πατέρα του συνταγματάρχη Τσαρλς. Η πόλη αρχικά ονομάστηκε Τσαρλς Τόουν, και μετά μετονομάστηκε το 1818 σε Τσάρλεστον, για να μη συγχέεται με ένα Τσαρλς Τόουν το οποίο βρίσκεται στο ανατολικό άκρο της πολιτείας. Το 1791, ο Ντάνιελ Μπουν έγινε μέλος της συνέλευσης της κομητείας Κανάγουα. Οι πρώτες βιομηχανίες που αναπτύχθηκαν στο Τσάρλεστον ήταν η εξόρυξη αλατιού και εν συνεχεία ο γαιάνθρακας. Στις αρχές του 20ου αναπτύχθηκαν στην περιοχή οι βιομηχανίες χημικών. 

## Οικονομία
Σήμερα, το εμπόριο, οι επιχειρήσεις κοινής ωφέλειας, η κυβέρνηση, ο τομέας της υγείας και η εκπαίδευση διαδραματίζουν τον κεντρικό ρόλο στην οικονομία της πόλης. Το 1870, το Τσάρλεστον έγινε πρωτεύουσα της πολιτείας της Δυτικής Βιρτζίνιας, η οποία αποσχίστηκε το 1863 από την υπόλοιπη Βιρτζίνια. Η προηγούμενη πρωτεύουσα ήταν το Γουίλινγκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δυτικής Βιρτζίνια
Κατηγορία:Έδρες κομητειών της Δυτικής Βιρτζίνια
Taste

thumb|250x250px|Οι Taste στις 12 Ιανουαρίου του 1970 στο Ανόβερο της Γερμανίας.|εναλλ.=
Οι **Taste** ήταν Ιρλανδικό ροκ συγκρότημα το οποίο δημιουργήθηκε το 1966 με βασικό συνθέτη τον μπλουζ ροκ κιθαρίστα Ρόρι Γκάλαχερ και διαλύθηκε το 1970.

## Βιογραφία
Οι Taste δημιουργήθηκαν στο Κορκ της Ιρλανδίας τον Αύγουστο του 1966 από τον Ρόρι Γκάλαχερ στην κιθάρα και τα φωνητικά, τον Έρικ Κιτέριγχαμ στο μπάσο και το Νόρμαν Ντέιμερι στα τύμπανα.

Οι πρώτες τους περιοδείες έγιναν στη Γερμανία, τη Μεγάλη Βρετανία και τη Βόρεια Ιρλανδία. Το Μάιο του 1968, ο Γκάλαχερ μετακόμισε στο Λονδίνο και διαλύοντας την παλιότερη σύνθεση του συγκροτήματος, ξεκίνησε να ψάχνει για νέους μουσικούς. Τον Αύγουστο εκείνης της χρονιάς, οι Έρικ Κιτέριγχαμ και Νόρμαν Ντέιμερι αντικαταστάθηκαν από τον Ρίτσαρντ ΜακΚράκεν και τον Τζον Γουίλσον, αντίστοιχα.

Στις 1 Απριλίου του 1969 κυκλοφόρησε το πρώτο τους, ομώνυμο άλμπουμ, ακολουθούμενο από το *On the Boards* την πρωτοχρονιά του 1970, το οποίο ανέβηκε στο βρετανικό Top-20. Στα τέλη του 1969, οι Taste έπαιξαν μαζί με τους Cream στις αποχαιρετιστήριες συναυλίες τους, ενώ στα τέλη Αυγούστου του 1970 εμφανίστηκαν στο φεστιβάλ Isle of Wight μαζί με τον Τζίμι Χέντριξ και τους The Who.

Το Δεκέμβριο του 1970, ο Γκάλαχερ αποφάσισε να διαλύσει το συγκρότημα για να ξεκινήσει τη σόλο καριέρα του. Οι Γουίλσον και ΜακΚράκεν δημιούργησαν τους Stud, μαζί με τον Τζον Γουάιντερ κυκλοφορώντας τρεις δίσκους στις αρχές της δεκαετίας του '70. Η τελευταία συναυλία των Taste δόθηκε στις 24 Οκτωβρίου του 1970 στο Queens University του Μπέλφαστ.

## Δισκογραφία
### Στούντιο ηχογραφήσεις
**Taste* (1969, # 133 στις ΗΠΑ)
**On the Boards* (1970, # 18 στο Ηνωμένο Βασίλειο, # 33 στη Γερμανία)
**Taste First* (1974, ανέκδοτες ηχογραφήσεις)

### Ζωντανά άλμπουμ
**Live Taste* (1971, # 14 στο Ηνωμένο Βασίλειο, # 38 στη Γερμανία)
**Live at the Isle of Wight* (1971, # 41 στο Ηνωμένο Βασίλειο)
**In Concert* (1976)

### Συλλογές
**The Best of Taste* (1994)

## Πηγές
* Επίσημη ιστοσελίδα των Taste
* Χρονολόγιο Ρόρι Γκάλαχερ
* Allmusic
* Βρετανικά τσαρτ
* Αμερικανικά τσαρτ
* Γερμανικά τσαρτ

Κατηγορία:Μουσικά τρίο
Κατηγορία:Ιρλανδικά rock συγκροτήματα
Χάνες Σβόμποντα

Ο **Χάνες Σβόμποντα** (γερμ. *Hannes Swoboda*) είναι Αυστριακός σοσιαλδημοκράτης πολιτικός και μέλος του Ευρωπαϊκού Κοινοβουλίου από το 1996. Ο Σβόμποντα εκπροσωπεί το Σοσιαλδημοκρατικό Κόμμα της Αυστρίας και, από τις 17 Ιανουαρίου 2012, είναι επικεφαλής της πολιτικής ομάδας της Προοδευτικής Συμμαχίας Σοσιαλιστών και Δημοκρατών στο Ευρωπαϊκό Κοινοβούλιο.

Κατηγορία:Αυστριακοί πολιτικοί
Κατηγορία:Ευρωβουλευτές της Αυστρίας
Τετραϋδροπυράνιο

To **τετραϋδροπυράνιο** ή **οξάνιο** ή **1,5-εποξυπεντάνιο** ή **1,5-πεντυλοξείδιο** ή **οξακυκλοεξάνιο** (**THP**: **T**etra**H**ydro**P**yran) είναι ένας ετεροκυκλικός αιθέρας, με μοριακό τύπο C<sub>5</sub>H<sub>10</sub>O. Στις κανονικές συνθήκες περιβάλλοντος, δηλαδή θερμοκρασία 25&nbsp;°C και πίεση 1 atm, είναι ένα άχρωμο πτητικό υγρό, αλλά είναι αδιαφανές. Το μόριό του αποτελείται από έναν εξαμελή δακτύλιο που περιέχει από πέντε (5) μεθυλένια (ομάδες -CH2) και ένα (1) άτομο οξυγόνου. Τα παράγωγα του τετραϋδροπυρανίου είναι πιο συνηθισμένα. Οι τετραϋδροπυρανυλαιθέρες παράγονται από αντίδραση αλκοολών με διυδροπυράνιο και είναι συνηθισμένα ενδιάμεσα στην οργανική σύνθεση. Επιπλέον, ο δακτύλιος του τετραϋδροπυρανίου είναι ο πυρήνας των πυρανοζών σακχάρων, όπως η γλυκόζη.

## Παραπομπές και παρατηρήσεις


## Πηγές πληροφόησης

# Παπαγεωργίου, Β.Π., Εφαρμοσμένη Οργανική Χημεία, Εκδόσεις Παρατηρητής, Θεσσαλονίκη 2005, ISBN 960-260-342-7
# SCHAUM'S OUTLINE SERIES, «ΟΡΓΑΝΙΚΗ ΧΗΜΕΙΑ», Μτφ. Α. Βάρβογλη, 1999
# «Ασκήσεις και προβλήματα Οργανικής Χημείας» Ν. Α. Πετάση 1982
# Αναστάσιου Βάρβογλη, «Χημεία Οργανικών Ενώσεων», Παρατηρητής, Θεσσαλονίκη 1991
# Καραγκιοζίδη Σ. Πολυχρόνη, «Ονοματολογία Οργανικών Ενώσεων στα Ελληνικά & Αγγλικά» Β΄ Έκδοση Θεσσαλονίκη 1991
# Νικολάου Ε. Αλεξάνδρου, «Γενική Οργανική Χημεία», Εκδόσεις Ζήτη, Θεσσαλονίκη 1985
# Δημητρίου Ν. Νικολαΐδη, «Ειδικά Μαθήματα Οργανικής Χημείας», ΑΠΘ, θεσσαλονίκη 1983
# Νικολάου Ε. Αλεξάνδρου, Αναστάσιου Βάρβογλη, Φαίδωνα Χατζημηχαλάκη, «Εργαστηριακός Οδηγός», Εκδόσεις Ζήτη, Θεσσαλονίκη 1986
# Νικολάου Ε. Αλεξάνδρου, Αναστάσιου Βάρβογλη, Δημητρίου Ν. Νικολαΐδη: «Χημεία Ετεροκυκλικών Ενώσεων», Εκδόσεις Ζήτη, Θεσσαλονίκη 1985
# Διαδικτυακοί τόποι που αναφέρονται στις «Αναφορές και παρατηρήσεις».

Κατηγορία:Ετεροκυκλικοί αιθέρες
Κατηγορία:C5
Ζακλίν ντε Λα Ρος

Η **Ζακλίν** (γαλλικά: *Jacqueline de La Roche)*, που στην ελληνική βιβλιογραφία αναφέρεται και ως *Ιακωβίνη*, από τον Οίκο ντε Λα Ρος, ήταν από τους τελευταίους εκπρόσωπους της οικογένειας Ντε Λα Ρος στο Δουκάτο των Αθηνών και στο Πριγκιπάτο της Αχαΐας. 

## Βιογραφία
Ήταν κόρη του Ραϋνάλδου ντε Λα Ρος και κληρονόμος του, ενώ ήταν επίσης βαρόνη της Βελιγοστής και του Δαμαλά. Ο Ραϋνάλδος/Ρενώ ήταν γιος τού Ιακώβου, γιου και διαδόχου του Γουλιέλμου Β΄ βαρόνου της Βελιγοστής και του Δαμαλά.

Το 1320, παντρεύτηκε τον Μαρτίνο Ζαχαρία, Αυθέντη της Χίου και μετέπειτα Βαρώνο της Χαλανδρίτσας. Όταν το 1329 ο άντρας της Μαρτίνος ηττήθηκε σε μάχη από τους Βυζαντινούς, συνελήφθη όλη η οικογένειά του, όμως η Ζακλίν αφέθηκε ελεύθερη από τον Αυτοκράτορα Ανδρόνικο Γ΄ Παλαιολόγο. 

## Πηγές
* Miller, William. "The Zaccaria of Phocaea and Chios (1275-1329)." *The Journal of Hellenic Studies*, Vol. 31. (1911), pp.&nbsp;42–55.
* Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975.
* Setton, Kenneth M. *Catalan Domination of Athens 1311&ndash;1380*. Revised edition. Variorum: London, 1975.

Κατηγορία:Οικογένεια ντε Λα Ρος
Κατηγορία:Βαρωνέσσες του Πριγκιπάτου της Αχαΐας
Κατηγορία:Βαρωνία του Ελδαμαλά
Κατηγορία:Βαρωνία της Βελιγοστής
Φιλανθρωπία

[μικρογραφία|δεξιά|350px|Οι φιλάνθρωποι με έκδηλη απεικόνιση των διαφορετικών ρόλων του καθενός ατόμου σε πιν. του [Πιριντβίζνικι#Μέλη των «Περιπλανώμενων»|Βλαντίμιρ Μακόφσκι 1874, Πινακοθήκη Τρετιάκοφ.]]
Η **φιλανθρωπία** ετυμολογικά σημαίνει «αγάπη του ανθρώπου» με την έννοια της φροντίδας για την θρέψη, την ανάπτυξη και την ενίσχυση δεινοπαθούντων συνανθρώπων που απορρέει από την άσκηση των ανθρώπινων αξιών και βασίζεται στον εθελοντισμό. Ο πιο συμβατικός σύγχρονος ορισμός είναι οι «ιδιωτικές πρωτοβουλίες, για το κοινό καλό, με έμφαση στην ποιότητα της ζωής».

Είναι γενικά αποδεκτό ότι η λέξη επινοήθηκε στην αρχαία Ελλάδα από  τον Αισχύλο στον Προμηθέα Δεσμώτη, όπου περιγράφει ένα μύθο πως τα πρωτόγονα πλάσματα που δημιουργήθηκαν χωρίς γνώσεις και δεξιότητες ζούσαν σε σπηλιές με τον συνεχή φόβο για τη ζωή τους. Ο Δίας, ο βασιλιάς των θεών, αποφάσισε να τους καταστρέψει, αλλά ο Προμηθέας, ένας Τιτάνας το όνομα του οποίου σημαίνει "προνοητικότητα" τους έδωσε ως δώρα την φωτιά και την αισιοδοξία: τη φωτιά, που συμβολίζει όλες τις γνώσεις, τις δεξιότητες, την τεχνολογία, τις τέχνες και την επιστήμη. Με αισιοδοξία, θα χρησιμοποιούν τη φωτιά εποικοδομητικά, για τη βελτίωση της ανθρώπινης κατάστασης.

Η πρώτη όμως χρήση του όρου «φιλανθρωπία» με τη μορφή ουσιαστικού περιεχομένου ήρθε λίγο αργότερα (περ. 390 π.Χ.), στον πλατωνικό διάλογο «Ευθύφρων», όπου ο Σωκράτης φέρεται να έχει πει: «Εγώ όμως φοβούμαι μήπως από την φιλανθρωπία μου φαίνομαι σ΄ αυτούς ότι διδάσκω αδιακρίτως κάθε άνθρωπο ό,τι γνωρίζω, όχι μόνον χωρίς κανένα μισθό, αλλ' αν είχα χρήματα, και θα πλήρωνα ακόμη με ευχαρίστηση μου εκείνον, ο οποίος ήθελε να ακούει τις ομιλίες μου».

## Δείτε επίσης
* Δωρεά
* Ευσπλαχνία
* Αλτρουισμός
* Ανθρωπιστική βοήθεια

## Παραπομπές


## Εξωτερικοί σύνδεσμοι
*